b'\n_START_ARTICLE_\nOlav Nils Sunde\n_START_SECTION_\nColor Line og Color Air\n_START_PARAGRAPH_\nI 1998 tok han kontroll over Color Group ASA og etablerte samme \xc3\xa5r flyselskapet Color Air. Rundt ett \xc3\xa5r etter etableringen, ble Color Air sl\xc3\xa5tt konkurs, ettersom flyselskapet ikke klarte \xc3\xa5 holde f\xc3\xb8lge med de store konkurrentene SAS og Braathens SAFE, og Sunde skal ha hatt store personlige tap i forbindelse med denne konkursen.  Trass konkursen, ble flyselskapet regnet som Norges f\xc3\xb8rste lavprisflyselskap, og skal senere ha gitt inspirasjon til lavprisselskapet  Norwegian.\n_START_SECTION_\nSport og livsstil\n_START_PARAGRAPH_\nI 2006 ble det kjent at investeringsselskapet til Sunde, O.N. Sunde, var interessert i \xc3\xa5 kj\xc3\xb8pe Gresvigkonsernet, noe det gjorde kort tid etter. _NEWLINE_I 2007 ble han rangert av Kapital med en formue p\xc3\xa5 7,8 milliarder kroner (opp fra 7,1 mrd \xc3\xa5ret f\xc3\xb8r), noe som gj\xc3\xb8r ham til en av Norges rikeste personer. De st\xc3\xb8rste verdiene ligger i Color Line, selv om han  er involvert i sportsindustrien gjennom Gresvig , blant annet sammen med investoren Bj\xc3\xb8rn Rune Gjelsten._NEWLINE_Sunde disponerer privat et fly av typen Challenger 604, operert av Sundt Air (registrering: LN-SUN) og bor med sin familie ved Holmenkollen i en villa han kj\xc3\xb8pte i 1994. Han ble ogs\xc3\xa5 omtalt for sitt kj\xc3\xb8p av en av Norges dyreste fritidseiendommer i 2007, som han betalte n\xc3\xa6rmere 28 millioner kroner for.'